cyanic-selkie/wikianc huggingface dataset:
মনিরুল খান
শিক্ষাজীবন
টাঙ্গাইল মডেল প্রাইমারি স্কুলে তাঁর শিক্ষাজীবনের হাতেখড়ি হয়। পরবর্তীতে টাঙ্গাইলে বিন্দুবাসিনী উচ্চ বিদ্যালয় থেকে এসএসসি, এম. এম. আলি কলেজ থেকে এইচএসসি, এবং পরবর্তীতে জাহাঙ্গীরনগর বিশ্ববিদ্যালয় থেকে স্নাতক ও স্নাতকোত্তর সম্পন্ন করেন। ২০০৪ খ্রিষ্টাব্দে তিনি কমনওয়েল্‌থ বৃত্তি নিয়ে যুক্তরাজ্যের ক্যামব্রিজ বিশ্ববিদ্যালয় থেকে ড. ডেভিড চিভার্সের তত্ত্বাবধানে সুন্দরবনে বাঘের পরিবেশ ও সংরক্ষণ বিষয়ে পিএইচডি ডিগ্রীলাভ করেন। এসময় মাঠপর্যায়ের গবেষণার জন্য তিনি বন্যপ্রাণী বিষয়ক আন্তর্জাতিক সংস্থা 'ডব্লিউডব্লিউএফ' এবং কেমব্রিজ বিশ্ববিদ্যালয় থেকে অর্থায়ন পান।
কর্মজীবন
তিনি জাহাঙ্গীরনগর বিশ্ববিদ্যালয়ে স্নাতকোত্তর শেষ করে আন্তর্জাতিক প্রকৃতি সংরক্ষণ সংস্থা (আইইউসিএন)-এর ঢাকা কার্যালয়ে কাজ শুরু করেন। পরবর্তীতে পিএইচডি ডিগ্রী নেবার সময় সুন্দরবনে মাঠ পর্যায়ে কাজ করতে হয় দীর্ঘদিন। পিএইচডি লাভের পরও 'সেভ দ্যা টাইগার ফান্ড' এবং 'জুলোজিক্যাল সোসাইটি অফ লন্ডন'-এর অর্থায়নে তিনি সুন্দরবনে বাঘ গবেষণা চালিয়ে যান আরো কয়েক বছর। এরও পরে তিনি জাহাঙ্গীরনগর বিশ্ববিদ্যালয়ের প্রাণীবিদ্যা বিভাগের একজন শিক্ষক হিসেবে যোগদান করে পরবর্তিতে একজন অধ্যাপক হিসেবে কর্মরত আছেন।
জন্ম ও ব্যক্তিজীবন
মনিরুল খান ১৯৭৪ খ্রিষ্টাব্দে জন্মগ্রহণ করেন টাঙ্গাইলে লৌহজঙ নদের পাশেই একটি গ্রামে। তার বাবার নাম সাদত আলী খান, তিনি দ্বিতীয় বিশ্বযুদ্ধপরবর্তী সময়ে তৎকালীন ব্রিটিশ সরকারের স্বাস্থ্যসেবা বিভাগে চাকরী করতেন। পাঁচ ভাই-বোনের মধ্যে সবার ছোট মনিরুল।
পুরস্কার
তিনি ২০০৭ খ্রিষ্টাব্দে "ফর্কটেল জাইস পুরস্কার", জুলজিক্যাল সোসাইটি অব লন্ডন কর্তৃক প্রদানকৃত "ফিউচার কনসারভেসনিস্ট পুরস্কার" (ভবিষ্যৎ সংরক্ষণবাদী পুরস্কার)-এ ভূষিত হোন। বন্যপ্রাণী গবেষণা ও সংরক্ষণে অবদান রাখার জন্য ২০১৫ খ্রিষ্টাব্দে গণপ্রজাতন্ত্রী বাংলাদেশ সরকারের বন ও পরিবেশ মন্ত্রণালয় কর্তৃক প্রদানকৃত "বঙ্গবন্ধু আওয়ার্ড অর ওয়াইল্ডলাইফ কনসার্ভেশন ২০১৫" (বন্যপ্রাণী সংরক্ষণের জন্য বঙ্গবন্ধু পুরস্কার ২০১৫) পুরস্কারেও ভূষিত হোন তিনি।
লেখালেখি
নিজের গবেষিত বিষয়ে গবেষণা প্রবন্ধের পাশাপাশি বাংলা এবং ইংরেজি ভাষায় তাঁর বইও প্রকাশিত হয়েছে:
এছাড়া তিনি বাংলাদেশের বিভিন্ন জাতীয় ও আন্তর্জাতিক দৈনিকে বন্যপ্রাণী বিষয়ে লেখালেখিও করে থাকেন।
কিতো
সরকার
কিতো একজন মেয়র এবং ১৫ সদস্যের একটি পরিষদ দ্বারা পরিচালিত। মেয়র পাঁচ বছরের মেয়াদে নির্বাচিত হন এবং মেয়াদ শেষে পুনরায় নির্বাচিত হতে পারবেন। কিতো (ক্যান্টন) মেট্রোপলিটন জেলায় এই পরিষদের সদস্য সংখ্যা দ্বিগুণ হয়। বর্তমান মেয়র হলেন জর্জে ইউন্ডা মাচাদো।
ঝাঁসি রেল বিভাগ
ঝাঁসি রেলওয়ে বিভাগ ভারতীয় রেলওয়ের উত্তর মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১৯৫১ সালের ৫ নভেম্বর গঠিত হয়েছিল এবং এর সদর দপ্তর ভারতের উত্তর প্রদেশ রাজ্যের ঝাঁসিতে অবস্থিত।
কিতো
শহুরে যাজকপল্লী
ইকুয়েডরে ক্যান্টনগুলো যাজকপল্লীতে বিভক্ত হয় কারণ এগুলো মূলত ক্যাথলিক চার্চের দ্বারা পরিচালিত হতো। যাজকপল্লীগুলোকে শহুরে বলা হয় যদি তারা তাদের সংশ্লিষ্ট ক্যান্টনের মূল সীমানার মধ্যে থাকে এবং সেই সীমানার বাইরে থাকলে তাকে গ্রাম্য যাজকপল্লী বলা হয়। কিতো শহরের ভিতরে, যাজকপল্লীগুলো যেসব সংস্থার অধীনে (যেমন, পৌরসভা, ডাক পরিষেবা, ইকুয়েডর পরিসংখ্যান সংস্থা) সেসব সংস্থার উপর ভিত্তি করে ভাগ করা হয়।
ঝাঁসি রেল বিভাগ
এলাহাবাদ রেলওয়ে বিভাগ এবং আগ্রা রেলওয়ে বিভাগ হল এনসিআর জোনের অধীনে অন্য দুটি রেলওয়ে বিভাগ যার সদর দপ্তর এলাহাবাদে অবস্থিত।
রেলওয়ে স্টেশন এবং শহরের তালিকা
তালিকায় ঝাঁসি রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য স্টেশন বন্ধ - গোলা কা মন্দির, সিন্ধিয়া কি ছাওয়ানি, মোরার, হাজিরা, গোয়ালিয়র কাম্পু কোঠি, জিভাজি গঞ্জ এবং অন্যান্য অনেক গোয়ালিয়র শহরতলির রেলওয়ে স্টেশন যা এনজি-র অন্তর্গত ছিল।
কিতো
শহুরে যাজকপল্লী
২০০৮ সালের হিসাব অনুসারে কিতো পৌরসভা শহরটিকে ৩২ টি শহুরে যাজকপল্লীতে বিভক্ত করা হয়েছে। প্রশাসনিক কাজের উদ্দেশ্যে কিতোর পৌরসভাগুলো এই যাজকপল্লীগুলো ব্যবহার করে যা ২০০১ সাল থেকে এটি  ক্যাবিলডোস নামেও পরিচিত। এই যাজকপল্লীগুলো হলো:
ধর্মচর্চা সংক্রান্ত যাজকপল্লী
কিতোর রোমান ক্যাথলিক আর্চডোসিস শহরটিকে ১৬৭টি যাজকপল্লীতে বিভক্ত করেছে যা ১৭টি অঞ্চলের সমন্বয়ে গঠিত।
গণপরিবহন
মেট্রোবাস কিউ নেটওয়ার্ক যা "রেড ইন্টিগ্রেডা দে ট্রান্সপোর্টে পাবলিকো" নামেও পরিচিত। এটি কিতোতে দ্রুত বাস ট্রানজিট ব্যবস্থা এবং এটি  শহরে উত্তর থেকে দক্ষিণ দিকে যায়। এটি তিনটি বিভাগে বিভক্ত - সবুজ লাইন (কেন্দ্রীয় বাস ব্যবস্থা, এল ট্রলি বা ট্রলিবাস নামেও পরিচিত), লাল লাইন (উত্তর-পূর্ব ইকোভা) এবং নীল লাইন (উত্তর-পশ্চিম কেন্দ্রীয় করিডোর)। দ্রুত বাস ট্রানজিট ব্যবস্থা ছাড়াও শহরে প্রচুর বাস চলাচল করে। বাসগুলোর নাম এবং নম্বর উভয়ই রয়েছে এবং তাদের নির্দিষ্ট রুট রয়েছে। সকল ট্যাক্সি ক্যাবগুলো হলুদ এবং তাদের প্রত্যেকটির মিটারই ভাড়া দেখায় । এখানে প্রায় ৮৮০০ টি নিবন্ধিত ট্যাক্সিক্যাব রয়েছে।
আগস্ট ২০১২ এ কিতো পৌরসভা বাইসাই কিউ নামে বাইসাইকেল ভাগাভাগির পদ্ধতি চালু করে। থাম্ব|মারিসাল সুক্র আন্তর্জাতিক বিমানবন্দর, কিতো
খেলাধুলা
কিতোতে দেশের সাতটি বিশিষ্ট ফুটবল ক্লাব রয়েছে। শহরের শীর্ষ ক্লাবগুলো (এলডিইউ কিতো, এল ন্যাসিয়োনাল) মোট ২৮ টি জাতীয় চ্যাম্পিয়নশিপ জিতেছে এবং খেলেছে সমস্ত চ্যাম্পিয়নশিপের অর্ধেকেরও বেশি খেলায়। দেপোর্তিবো কিতো এবং আউকাস হল জাতীয় লিগে খেলা প্রথম ঘরের দল। দেপোর্তিবো কিতো তিনটি ঘরের দলের মধ্যে প্রথম শিরোপা জিতেছিল।
কিতোর আরও মজার তথ্য হল স্টেডিয়ামগুলি সমুদ্রপৃষ্ঠ থেকে ২,৮০০ মিটার (৯,২০০ ফুট) উপরে অবস্থিত। একটি বিদেশী দলের বিপক্ষে খেললে এই শহর একটি বিশেষ বৈশিষ্ট্য এবং স্থানীয় দলগুলির জন্য একটি দুর্দান্ত সুবিধা প্রদান করে এবং ইকুয়েডর গত দুটি বিশ্বকাপে খেলার যোগ্যতা অর্জন করার এটি অন্যতম একটি কারণ।
প্রজ্ঞা জয়সওয়াল
প্রজ্ঞা জয়সওয়াল (জন্ম: ১২ জানুয়ারি ১৯৯১) একজন ভারতীয় চলচ্চিত্র অভিনেত্রী এবং মডেল। তিনি মূলত তেলুগু চলচ্চিত্রে অভিনয় করে থাকেন।
প্রারম্ভিক জীবন
জয়সওয়াল ভারতের মধ্যপ্রদেশের জব্বলপুরে জন্মগ্রহণ করেন এবং সেখানেই বেড়ে ওঠেন।  তিনি পুনের সিম্বায়োসিস ল' স্কুল থেকে অধ্যয়ন সম্পন্ন করেছিলেন।
অনাদিকুমার ঘোষদস্তিদার
thumb|অনাদি কুমার ঘোষদস্তিদার অনাদি কুমার ঘোষদস্তিদার (১৯০৩ - ৪ ফেব্রুয়ারি ১৯৭৪) একজন সঙ্গীত শিল্পী ও রবীন্দ্র সংগীতের অন্যতম প্রচারক।
জন্ম ও শিক্ষা
অনাদি কুমারের জন্ম শ্রীহট্টে। বোলপুর ব্রহ্মচর্যাশ্রমে'র ছাত্র হয়ে ১৯১২ খ্রিস্টাব্দে শান্তিনিকেতনে যান। ১৯২০ খ্রিস্টাব্দে ম্যাট্রিক পাশ করে পাঁচ বছর রবীন্দ্রনাথ ও দিনেন্দ্রনাথের কাছে গান শেখেন। উচ্চাঙ্গ সংগীত শিক্ষা করেন ভীমরাও শাস্ত্রী নকুলেশ্বর গোস্বামী ও কলকাতার রাধিকাপ্রসাদ গোস্বামীর কাছে। বীণা বাজাতে শিখেছিলেন। একজন দক্ষ বীণাবাদক ছিলেন। তিনি উদয়শঙ্করের নৃত্যদলে বীণা বাজাতেন।
কর্ম ও সঙ্গীতজীবন
১৯২৫ খ্রিস্টাব্দেয় কলকাতায় এসে অনাদি কুমার রবীন্দ্রসংগীত কে পেশা হিসাবে গ্রহণ করেন। শান্তিনিকেতনের বাইরে কবিগুরু ও দিনেন্দ্রনাথের পর তিনিই প্রথম রবীন্দ্র সংগীতের শিক্ষক। ১৯২৮ খ্রিস্টাব্দে কলকাতা কংগ্রেসে সঙ্গীত পরিচালনার ভার নিয়েছিলেন। প্রথমে 'সংগীত সম্মিলনী' ও 'বাসন্তী বিদ্যাবীথি' তে শিক্ষকতা করেন। পরে 'গীতবিতানে' অধ্যক্ষ ও সবশেষে অধিকর্তা হয়েছিলেন। রেডিও রেকর্ড ও সিনেমা থিয়েটারের সঙ্গেও যুক্ত ছিলেন। গোড়া থেকেই  গ্রামোফোন কোম্পানিতে রবীন্দ্র সংগীতের প্রশিক্ষক ছিলেন। তার হাতেই রেডিয়োর ব্লক প্রোগ্রাম শুরু হয়। অনাদি কুমারকে কলকাতার 'নিউ থিয়েটার্স' এ নিয়ে আসেন রাই চাঁদ বড়াল।
এখানে বহু সিনেমায় তিনি ট্রেনার ছিলেন। বম্বে টকিজের সঙ্গেও তার যোগ ছিল। শিশির ভাদুড়ী তাঁকে থিয়েটার জগতে নিয়ে আসেন। শিশির কুমারের 'চিরকুমার সভা' ও 'শেষরক্ষা' নাটকে সঙ্গীত পরিচালক ছিলেন। পরে স্টার থিয়েটারের সঙ্গে যুক্ত হন। কিছুদিন উদয়শঙ্করের দলে থাকাকালীন বীণাও বাজিয়েছেন। ১৯৪৮ খ্রিস্টাব্দে  রবীন্দ্রনাথ ও ইন্দিরা দেবী চৌধুরীরানীর উদ্যোগে 'স্বরলিপি সমিতি' গঠিত হলে অনাদিকুমার তার সম্পাদক নিযুক্ত হন এবং ১৯৬৫ খ্রিস্টাব্দে অবসর নেওয়ার আগে পর্যন্ত এই পদে বৃত থেকে বহু গানের স্বরলিপি রচনা করেছেন। অনাদি কুমারের পরিচালনায় প্রথম চলচ্চিত্রে রবীন্দ্র সঙ্গীতের ব্যবহার শুরু হয়।
মৃত্যু
অনাদি কুমার ১৯৭৪ খ্রিস্টাব্দের ৪ ঠা ফেব্রুয়ারি মৃত্যুবরণ করেন।
২০১৫-এর নেপাল ভূমিকম্প
২০১৫-এর নেপাল ভূমিকম্প (এছাড়াও হিমালয়ান ভূমিকম্প হিসাবে উল্লেখিত) ৭.৮ বা ৮.১ মাত্রার একটি ভূমিকম্প যা শনিবার ২৫শে এপ্রিল, ২০১৫ সালে ১১:৫৬ এনএসটি (৬:১২:২৬ ইউটিসি) সময়ে নেপালের লামজংয়ের পূর্ব-দক্ষিণ-পূর্ব কেন্দ্রস্থল থেকে আনুমানিক  ব্যাপী এলাকায় ভূপৃষ্ঠের প্রায়  গভীরে সংগঠিত হয়।
নেপাল জুড়ে ক্রমাগত ছোট্ট কম্পন ঘটে এবং স্থানীয় ০৭:০৯:০৮ (ইউটিসি) সময়ে আরেকটি ৬.৭ মাত্রার ভূমিকম্প ২৬শে এপ্রিল আঘাত হানে।
ভূমিকম্প
২৫শে এপ্রিল, ২০১৫ সালে ১১:৫৭ এনএসটি (৬:১২:২৬ ইউটিসি) সময়ে নেপালের লামজংয়ের পূর্ব-দক্ষিণ-পূর্ব কেন্দ্রস্থল থেকে আনুমানিক ব্যাপী এলাকায় ভূপৃষ্ঠের প্রায়  গভীরে সংগঠিত হয় এবং প্রায় ২০ সেকেন্ড ধরে চলে। ইউনাইটেড স্টেটস জিওলজিক্যাল সার্ভে প্রথমে ভূমিকম্পের তীব্রতা ৭.৫ মাত্রার মাপলেও শীঘ্রই তা পরিবর্তন করে ৭.৯ মাত্রা ও পরে ৭.৮ মাত্রার ভূমিকম্প বলে উল্লেখ করে, যদিও চায়না আর্থকোয়েক নেটওয়ার্কস সেন্টার ভূমিকম্পের তীব্রতা ৮.১ মাত্রা পরিমাপ করে। ভারতীয় ভূতত্ত্ব বিভাগের মতে, ৬:১১ ইউটিসি সময়ে কাঠমাণ্ডু থেকে  উত্তর-পশ্চিমে ৭.৯ মাত্রার একটি তীব্র ভূমিকম্প ও পরে ৬:৪৫ ইউটিসি সময়ে ভরতপুর থেকে  দূরে ও কাঠমাণ্ডু থেকে  উত্তর-পশ্চিমে ভূপৃষ্ঠ থেকে  নিচে ৬.৬ মাত্রার অপর একটি ভূমিকম্প ঘটে। প্রথম ভূমিকম্পের পরে ৪.৫ মাত্রা ও তার অধিক মাত্রার ১০০ এর বেশি কম্পন ঘটে, যার মধ্যে ৬.৬ মাত্রার একটি কম্পন প্রথম ভূমিকম্পের কয়েক মিনিট পরে ঘটে।
পরবর্তী অবস্থা
২৬শে এপ্রিল সন্ধ্যা ৬টার সময় পর্য্যন্ত কাঠমাণ্ডু শহরে ৭৭৭ জন, ভক্তপুর শহরে ২২৪ জন এবং ললিতপুর শহরে ১৫১ জনের মৃত্যুর খবর নিশ্চিত করা হয়। নেপালের মধ্যাঞ্চল বিকাস ক্ষেত্রে ১০১৯ জন, পশ্চিমাঞ্চল বিকাস ক্ষেত্রে ২০৯ জন, পূর্বাঞ্চল বিকাস ক্ষেত্রে ৫০ জন এবং মধ্য-পশ্চিমাঞ্চল বিকাস ক্ষেত্রে ২ জন ব্যক্তির মৃত্যুর খবর জানা যায়।
২৭শে এপ্রিল বিকেল ৪:১৪ মিনিটে ভারতের স্বরাষ্ট্রমন্ত্রী রাজনাথ সিং জানান যে, ভূমিকম্পের ফলে ভারতের বিহারে ৫৬ জন, উত্তরপ্রদেশে ১২ জন, পশ্চিমবঙ্গে ৩ জন এবং রাজস্থানে ১ জনের মৃত্যু ঘটেছে।
মাউন্ট এভারেস্টে তুষারধ্বস
ভূমিকম্পের ফলে মাউন্ট এভারেস্টে যে তুষারধ্বস ঘটে, তাতে এভারেস্ট বেস ক্যাম্পে বেশ কয়েকজন পর্বতারোহীর মৃত্যু ঘটে।  ভারতীয় সেনাবাহিনীর একটি পর্বতারোহী দল ১৮টি মৃতদেহ এবং ৬১ জন আটকে পড়া পর্বতারোহী উদ্ধার করেছেন।   গুগলের প্রকৌশলী মার্কিন যুক্তরাষ্ট্রের ড্যানিয়েল পল ফ্রেডিনবার্গ/ড্যান ফ্রেডিনবার্গ ও তার তিনজন সহকর্মী গুগল আর্থ প্রকল্পের জন্য সমীক্ষা করার সময় তুষারধ্বসে এখানে মৃত্যুবরণ করেন।  ৭০০ থেকে ১০০০ জনেরও বেশি পর্বতারোহী ভূমিকম্পের সময় মাউন্ট এভারেস্ট ও এভারেস্ট বেস ক্যাম্পে ছিলেন বলে জানা যায়, যাদের মধ্য কমপক্ষে ৬১ জন গুরুতর ভাবে আহত হয়েছেন। পর্বতগাত্রের উচ্চ ক্যাম্পে অবস্থিত পর্বতারোহীদের সংখ্যা এখনো অজানা।    ২৬শে এপ্রিল ভারতীয় সেনাবাহিনীর হেলিকপ্টার উদ্ধারকারী দল মাউন্ট এভারেস্ট পৌঁছে গুরুতর আহত বাইশজনকে ফেরিচে নিয়ে যায় কিন্তু খারাপ আবহাওয়ার জন্য উদ্ধারকার্য্য বন্ধ রাখা হয়। সেই দিন অপর একটি হেলিকপ্টার এভারেস্ট ক্যাম্প-১ থেকে বেশ কয়েকজন আটকে থাকা পর্বতারোহীকে উদ্ধার করে।
ক্ষয়ক্ষতি
নেপালী ঐতিহাসিক পুরুষোত্তম লোচন শ্রেষ্ঠর মতে, কাঠমাণ্ডু উপত্যকা অঞ্চলে অবস্থিত ইউনেস্কো বিশ্ব ঐতিহ্যবাহী স্থান হিসেবে স্বীকৃত অধিকাংশ সৌধ ধ্বংসপাপ্ত হয়েছে এবং তা আর পূর্বের অবস্থায় ফিরিয়ে আনা সম্ভব নয়। ভূমিকম্পের ফলে কাঠমাণ্ডু দরবার ক্ষেত্রের অট্টালিকা ও সৌধগুলি ধ্বংসপ্রাপ্ত হয়। ১৮৩২ খ্রিষ্টাব্দে নির্মিত ধরহরা মিনার ধ্বংসপ্রাপ্ত হলে সেই স্থানেই প্রায় দুইশত জনের মৃত্যু ঘটে।   জানকী মন্দিরের উত্তরভাগ, পাটন দরবার ক্ষেত্র, মনকামনা মন্দির ইত্যাদি স্থাপত্যগুলি বহুলাংশে ক্ষতিগ্রস্ত হয়। ভূমিকম্পে কাষ্ঠমণ্ডপ, পঞ্চতলে মন্দির, দশাবতার মন্দির, কৃষ্ণ মন্দির, শিব পার্বতী মন্দিরের দুইটি দেওয়াল ইত্যাদি মন্দির স্থাপত্যগুলি ধ্বংসপ্রাপ্ত হয়। কুমারী মন্দির, তলেজু ভবানী, জয় বাগেশ্বরী মন্দির, পশুপতিনাথ মন্দির, স্বয়ম্ভূনাথ ও বৌধনাথ স্তূপ, রাণী পোখরির রত্ন মন্দির আংশিক ক্ষতিগ্রস্ত হয়। পাটন অঞ্চলে চার নারায়ণ মন্দির, যোগ নরেন্দ্র মল্লের মূর্তি, তলেজু মন্দির, হরিশঙ্কর ও উমা মহেশ্বর মন্দির, মছিন্দ্রনাথ মান্দির ধ্বংসপ্রাপ্ত হয়। ত্রিপুরেশ্বর অঞ্চলে কাল্মৈচন ঘাট মন্দির সম্পূর্ণ রূপে ধূলিসাৎ হয় এবং ত্রিপুরাসুন্দরী মন্দির বহুলাংশে ক্ষতিগ্রস্ত হয়। ভক্তপুর অঞ্চলে ফাঁসি দাওয়া মন্দির, চারধাম মন্দির ও সপ্তদশ শতাব্দীতে নির্মিত বৎসল দুর্গা মন্দির সম্পূর্ণ বা আংশিক ক্ষতিগ্রস্ত হয়। এছাড়া গোর্খা দরবার, পালনচক ভগবতী, চুরিয়ামি, রাণী মহল, ভীমসেনস্থান, নুওয়াকোট দরবার আংশিক বা অধিকাংশ ক্ষতিগ্রস্ত হয়।
অচিন্ত্যকুমার সেনগুপ্ত
অচিন্ত্যকুমার সেনগুপ্ত (Achintya Kumar Sengupta, ১৯শে সেপ্টেম্বর, ১৯০৩ - ২৯শে জানুয়ারি, ১৯৭৬) বিশিষ্ট বাঙালি কবি, ঔপন্যাসিক ও সম্পাদক ছিলেন। রবীন্দ্রনাথ ও শরৎচন্দ্রের পরে সাহিত্যজগতে আলোড়ন সৃষ্টিকারী কল্লোল যুগের লেখকদের মধ্যে তিনি ছিলেন অন্যতম।
প্রাথমিক জীবন
পিতার কর্মস্থল নোয়াখালী শহরে তার জন্ম হয়। তবে তার পরিবারের আদি নিবাস ছিল বর্তমান মাদারীপুর জেলায়। তার বাবা রাজকুমার সেনগুপ্ত নোয়াখালী আদালতের আইনজীবী ছিলেন। অচিন্ত্যকুমারের শৈশব, বাল্যজীবন, ও প্রাথমিক শিক্ষা নোয়াখালীতেই সম্পন্ন হয়। ১৯১৬ সালে বাবার মৃত্যুর পর তিনি কলকাতায় অগ্রজ জিতেন্দ্রকুমার সেনগুপ্তের নিকট চলে যান এবং সাউথ সাবার্বান স্কুল থেকে ম্যাট্রিক (১৯২০), সাউথ সাবার্বান কলেজ (বর্তমান আশুতোষ কলেজ) থেকে আই. এ. (১৯২২), এবং ইংরেজি সাহিত্যে অনার্সসহ বি. এ. (১৯২৪) পাস করেন। কলকাতা বিশ্ববিদ্যালয় থেকে ইংরেজিতে এম. এ (১৯২৬) ও পরবর্তীকালে বি. এল ডিগ্রী (১৯২৯) লাভ করেন।
কর্মজীবন
অচিন্ত্যকুমার ১৯২৫ সালে কল্লোল পত্রিকা প্রকাশনার দায়িত্ব নেন। তিনি বিচিত্রায়ও কিছুদিন কাজ করেন। ১৯৩১ সালে তিনি অস্থায়ী মুন্সেফ হিসেবে কর্মজীবন শুরু করেন এবং ক্রমে সাব-জজ, জেলা জজ ও ল' কমিশনের স্পেশাল অফিসার পদে উন্নীত হয়ে ১৯৬০ সালে চাকরি থেকে অবসর গ্রহণ করেন।
সাহিত্যকর্ম
১৯২১ সালে প্রবাসী পত্রিকায় নীহারিকা দেবী ছদ্মনামে অচিন্ত্যকুমারের প্রথম কবিতা প্রকাশিত হয়। তিনি উপন্যাস ও ছোটগল্প রচনায় বিশেষ কৃতিত্ব দেখান। তিনি উপন্যাসের আঙ্গিকে আবেগপূর্ণ ভাষায় ধর্মগুরুদের জীবনীও (যেমন- পরমপুরুষ শ্রীরামকৃষ্ণ, চার খণ্ডে (১৯৫২-১৯৫৭)) লিখেছেন। তার প্রথম উপন্যাস বেদে (১৯২৮); এটি আঙ্গিক, রচনাভঙ্গি ও বিষয়বিন্যাসে আধুনিক বাংলা সাহিত্যের একটি বিশিষ্ট উপন্যাস। তার লেখায় আধুনিকতা অতি প্রবলভাবে ফুটে উঠেছে। " বেদে" উপন্যাসের জন্য তিনি রবীন্দ্রনাথের অভিনন্দনপত্র পান। কাকজ্যোৎস্না " প্রথম কদমফুল তার অন্য দুইটি বিখ্যাত উপন্যাস। ছোটগল্পশিল্পী হিসেবেও তিনি খ্যাত। বিচারবিভাগে চাকরির বদৌলতে তিনি বাংলাদেশের নানা স্থানে ঘুরে বিভিন্ন শ্রেণীর মানুষের সংস্পর্শে আসেন; এইসব অন্তরঙ্গ পরিচিতজনদের জীবনের নানা কাহিনী অচিন্ত্যকুমার তার ছোটো গল্পগুলিতে নিপুণভাবে এঁকেছেন। টুটাফাটা (১৯২৮) তার প্রথম ছোটো গল্পের বই। তার স্মৃতিচারণমূলক গ্রন্থ কল্লোল যুগ (১৯৫০) পাঠক-মহলে বেশ সাড়া জাগায়।
অচিন্ত্যকুমারের গ্রন্থসংখ্যা সত্তরের মত। এদের মধ্যে উল্লেখযোগ্যগুলির একটি তালিকা নিচে দেওয়া হল।
মৃত্যু
১৯৭৬ সালের ২৯ জানুয়ারি কলকাতায় তার মৃত্যু হয়।
দ্য টাইমস-সেন্টিনেল
টাইমস-সেন্টিনেল একটি সাপ্তাহিক সংবাদপত্র, যা কানসাসের সেডউইক কাউন্টির চারটি শহর: চেনি, ক্লিয়ারওয়াটার, গার্ডেন প্লেন এবং গডার্ড কে কভার করে। এর প্রচলন রয়েছে প্রায় ২,৩০০ অনুলিপি।
কর্দম (পৌরাণিক চরিত্র)
কর্দম (कर्दम, ) হল হিন্দু সাহিত্যে বৈশিষ্ট্যযুক্ত একটি চরিত্র। সৃষ্টিকর্তা ব্রহ্মার পুত্র, কর্দমকে প্রজাপতি হিসেবে বর্ণনা করা হয়েছে,  সৃষ্টির পূর্বপুরুষদের একজন।
বিষ্ণুকে প্রশ্রয় দেওয়ার পর এবং উপযুক্ত স্ত্রীর জন্য তাঁর পরামর্শ চাওয়ার পর, তিনি প্রথম পুরুষ মনুর অন্যতম কন্যা দেবহুতিকে বিয়ে করেন। তার দ্বারা তিনি নয়টি কন্যার পিতা হন, সেইসাথে এক পুত্র, ঋষি কপিল।
কিংবদন্তি
ভাগবত পুরাণ অনুসারে, ব্রহ্মা তাঁর পুত্র কর্দমকে জন্মদানের নির্দেশ দিয়েছিলেন বলে কথিত আছে। কর্দম সরস্বতী নদীর তীরে অবস্থিত বিন্দুসরা আশ্রমে গিয়েছিলেন, যেখানে তিনি বিষ্ণুকে খুশি করার জন্য দশ হাজার বছর স্থায়ী তপস শুরু করেছিলেন। অনুশোচনা করে, বিষ্ণু কর্দমার সামনে হাজির হন, যিনি দেবতাকে অনুরোধ করেছিলেন তাকে স্ত্রী দেওয়ার জন্য যার সাথে তিনি সন্তানের জন্ম দিতে পারেন। বিষ্ণু তাকে প্রতিশ্রুতি দিয়েছিলেন যে দুদিন পর স্বয়ম্ভুব মনু এবং তার স্ত্রী শতরূপা তাদের কন্যা দেবহুতি তাকে তার স্ত্রীর জন্য নিবেদন করবেন। তিনি আরও বলেছিলেন যে তার স্ত্রী তার নয়টি কন্যা সন্তানের জন্ম দেবেন, যাদের সবাই ঋষিদের বিয়ে করবে এবং নিজের অংশ তার পুত্র হিসাবে জন্মগ্রহণ করবে। দম্পতির দ্বারা বিয়ের প্রস্তাব দেওয়া হলে, কর্দম এই শর্তে সম্মত হন যে তাদের সন্তানের জন্মের পর তিনি ত্যাগী হবেন। তাদের বিবাহের পরে, দেবহুতি তার স্বামীকে অত্যন্ত ভক্তি ও অনুরক্ততার সাথে সেবা করেছিলেন যে পরিমাণে তিনি নিরাশ হয়ে পড়েছিলেন। যখন কর্দম তার গুণাবলীর প্রশংসা করেছিলেন, তখন তিনি তাকে তার সন্তানদের দেওয়ার চুক্তির কথা মনে করিয়ে দিতে সাহসী হয়ে ওঠেন এবং তিনি উপযুক্ত বাসস্থানের ব্যবস্থা করার জন্য অনুরোধ করেন।
যোগের মাধ্যমে অর্জিত তার ক্ষমতাকে কাজে লাগিয়ে, কর্দম একটি বিমান তৈরি করেছিলেন, বায়বীয় প্রাসাদ যেখানে তিনি ইচ্ছামত উড়তে সক্ষম। দেবহুতির সাথে, তিনি বিশ্ব ভ্রমণ করেছিলেন, তাদের আনন্দের জন্য বেশ কয়েকটি উদ্যান ও স্বর্গীয় স্থান পরিদর্শন করেছিলেন। তার আশ্রমে ফিরে আসার পর তারা একশত শরৎকাল পর্যন্ত সহবাসে লিপ্ত হয়। কর্দম নিজেকে নয় ভাগে বিভক্ত বলে বর্ণনা করা হয়েছে কারণ তিনি তার বীজ তার মধ্যে জমা করেছিলেন। একই দিনে দেবহুতি নয়টি কন্যার জন্ম দেন: কলা, অনসূয়া, শ্রাদ্ধা, হবিরভু, গতি, ক্রিয়া, ক্ষ্যাতি, অরুন্ধতী ও শান্তি। তার স্বামী তাকে ছেড়ে চলে যাওয়ার সম্ভাবনা দেখে এবং তার কন্যাদের নিজেদের জন্য যোগ্য স্বামী খুঁজতে হবে বলে তিনি দুঃখ পেয়েছিলেন। যখন তিনি কর্দমকে তার ভয় ও সংসার থেকে মুক্তি দেওয়ার জন্য অনুরোধ করেছিলেন, তখন তিনি তাকে জানিয়েছিলেন যে বিষ্ণু শীঘ্রই তার পুত্র হিসাবে জন্ম নেবেন এবং দেবতা তাকে এই বিষয়ে আলোকিত করবেন।
বিষ্ণু এই দম্পতির কাছে কপিল রূপে জন্মগ্রহণ করেছিলেন, যার জন্ম শুভ লক্ষণ ও অলৌকিকতার সাথে ছিল। নয়জন ঋষি এবং স্বয়ং ব্রহ্মা কপিলকে পূজা করতে এসেছিলেন। নয়জন ঋষি - মরীচি, অত্রি,  অঙ্গিরা, পুলস্ত্য, পুলহ, ক্রতু, ভৃগু, বশিষ্ঠ ও অথর্বণ  কর্দমকে আহ্বান করলেন, যে তাদের সাথে তার কন্যাদের বিয়ে দিয়েছিল। তিনি দেবহুতির তত্ত্বাবধানে কপিলকে রেখে সংসার ত্যাগ করে তাদের কাছ থেকে বিদায় নেন।
ডিজনি চ্যানেল (দক্ষিণ-পূর্ব এশিয়া)
ডিজনি চ্যানেল এশিয়া ছিল একটি দক্ষিণ পূর্ব এশিয়ার পে টেলিভিশন চ্যানেল যেটার মালিক ছিল দ্য ওয়াল্ট ডিজনি কোম্পানির দক্ষিণ পূর্ব এশীয় সংস্থা, এবং কার্যকর ছিল ফক্স নেটওয়ার্কস গ্রুপ এশিয়া প্যাসিফিক। এটির সম্প্রচার শুরু হয় ১৯৯৬ সালে, এবং বন্ধ হয়ে যায় ২০২১ সালে।
ডিজনি চ্যানেল এশিয়ায় প্রথম-প্রচারিত শিশুতোষ টেলিভিশন অনুষ্ঠান, থিয়েটার এবং মূল টেলিভিশন চলচ্চিত্র এবং অন্যান্য প্রযোজকের থেকে অনুষ্ঠান প্রচারিত হতো। চ্যানেলটির অনুষ্ঠানসমূহ ৭ থেকে ১৭ বছরের দর্শকদের লক্ষ্য করা ছিল, এবং এটির ভ্রাতৃপ্রতিম চ্যানেল ডিজনি জুনিয়র ছোট বয়সের শিশুদের লক্ষ্য করে সম্প্রচার করতো, কিন্তু এটির কিছু অনুষ্ঠান সব বয়সের দর্শকদের লক্ষ্য করা ছিল। ওই অঞ্চলে ডিজনি চ্যানেল ৮ কোটি পে টিভি সাবস্ক্রাইবারের কাছে পৌঁছেছিল।
উদ্বোধন
ডিজনি চ্যানেল এশিয়ার উদ্বোধন হয় ২০০০ সালের জানুয়ারিতে, সাথে ইংরেজি এবং মান্দারিন ভাষায় অডিও ট্র্যাক এবং মান্দারিনে সাবটাইটেল। চ্যানেলটি মালয়েশিয়া, সিঙ্গাপুর, ব্রুনাই, এবং ফিলিপাইনে উপলব্ধ। ২০০২ সালের ১ জুনে কোরীয় ভাষার ফিডের সাথে দক্ষিণ কোরিয়ায় সম্প্রচার শুরু করে। ২০০৫ সালের প্রথম ছয় মাসের মধ্যে ডিজনি চ্যানেল এশিয়া, সাথে এটির ভ্রাতৃপ্রতিম প্লেহাউজ ডিজনি (তারপর ডিজনি জুনিয়র), ভিয়েতনাম, পালাউ, এবং থাইল্যান্ডে সম্প্রচার শুরু করে, এবং শেষে দুটি চ্যানেলগুলো কম্বোডিয়ায় সম্প্রচার শুরু করে। ২০১১ সালের ১১ জুনে ডিজনি চ্যানেলের কোরীয় ফিডের উদ্বোধন হয়, এশীয় ফিডের থেকে আলাদা হওয়ার পর।
ডিজনি চ্যানেল এবং ডিজনি এক্সডির ভারতীয় ফিডে কড়া স্থানীয়করণ এবং হিন্দিতে সম্প্রচারের কারণে বাংলাদেশ থেকে বাদ হওয়ার পর ২০১৬ সালে ওই দেশের কিছু ডিজিটাল কেবল প্ল্যাটফর্মে ডিজনি চ্যানেল এবং ডিজনি এক্সডি এশিয়া উপলব্ধি করা হয়। চ্যানেলগুলোর বন্ধের পর ওখানে ভারতভিত্তিক ডিজনি ইন্টারন্যাশনাল এইচডি সম্প্রচার শুরু করে।
সিঙ্গাপুর
সিংটেল এবং স্টারহাবের সাথে কন্ট্র্যাক্ট নতুন না করতে পারার জন্য সিঙ্গাপুরে ডিজনি চ্যানেল, ডিজনি এক্সডি, এবং ডিজনি জুনিয়র বন্ধ হয়ে যায়। ২০২১ সালের ২৩ ফেব্রুয়ারিতে চ্যানেলগুলোর অনুষ্ঠান ডিজনি+ এ স্থানান্তর করা হয়।
মালয়েশিয়া
মালয়েশিয়াভিত্তিক অ্যাস্ট্রোর "রিফ্রেশড কিডস প্যাক" এর কারণে ২০২১ সালের ১ জানুয়ারিতে প্রোভাইডারে ডিজনি চ্যানেল এবং ডিজনি জুনিয়র বন্ধ হয়, যখন ডিজনি চ্যানেল বোল্ট চলচ্চিত্রটি প্রচার করছিল।
মালয়েশিয়ায় ডিজনির অনুষ্ঠান ডিজনি+ এ স্থানান্তর করা হয় ২০২১ সালের ১ জুনে ওখানে চলু হওয়ার পর।
এশিয়া
২০২১ সালের ১ অক্টোবরে ডিজনি চ্যানেল এবং ডিজনি জুনিয়র, সাথে ১৬টি ফক্স চ্যানেল (ন্যাশনাল জিওগ্রাফিক এবং ন্যাট জিও ওয়াইল্ডের বাদে) ঠিক রাত ১টায় এশিয়াজুড়ে বন্ধ করা হয় ডিজনি+ হটস্টারের (অথবা হংকং, তাইওয়ান, এবং সিঙ্গাপুরে ডিজনি+) দিকে মনোযোগ দেওয়ার জন্য। চ্যানেলে শেষ প্রচারিত দুটি অনুষ্ঠান ছিল স্টার ভার্সেস দ্য ফর্সেস অফ ইভল (দক্ষিণ-পূর্ব এশিয়া) এবং বাও (হংকং), তারপরে দেখানো হয় একটি স্থির চিত্র যেটিতে এটির লোগো এবং পাঠ্য, "এই চ্যানেলটি আর উপলব্ধি নয়, দেখার জন্য ধন্যবাদ", বসানো থাকে।
দুটিতেই একরকমের সংস্করণ দেখা যায়, দক্ষিণ-পূর্ব এশিয়ার ফিডের সংস্করণে ২০২০ এর "আইটেম এইজ" ব্যাকগ্রাউন্ড আছিল; এবং হংকংয়ে ২০১৭ এর "সোশাল মিডিয়া" ব্যাকগ্রাউন্ড এবং চীনা (本頻道將不再提供服務感謝您長期支持與收看; Běn píndào jiāng bù zài tígōng fúwù gǎnxiè nín chángqí zhīchí yú shōukàn; পন ফিনতাও চিয়াং পু ত্সাই থিকং ফ়ুউয়ু কানশিয়ে নিন ছাংছি চারছার ইউ শোউখান) এবং ইংরেজি পাঠ্য আছিল।
এটার কারণে সিঙ্গাপুরভিত্তিক ড্যানিয়েল তান এবং শোবা মার্টান কোম্পানির থেকে অবসর করেছেন। এই সিদ্ধান্তটি সমালোচনা করা হয় কিছু এলাকার দুর্বল ইন্টারনেট কানেক্টিভিটি এবং ছোট মার্কেটে ডিজনি+ চালানোর অজানা সিদ্ধান্তের কারণে, বিশেষত ফিলিপাইন এবং ভিয়েতনাম।
এইচডি চ্যানেল
২০১৫ সালের ১ মেতে দ্য ওয়াল্ট ডিজনি কোম্পানি দক্ষিণ-পূর্ব এশিয়া ফিলিপাইনের স্কাইকেবল এবং ডেস্টিনি কেবলে ডিজনি চ্যানেলের এইচডি সিমুলকাস্ট উদ্বোধন করে। এইচডি ফিড এবং এসডি ফিড একি অনুষ্ঠান প্রচারিত করে। পরে এইচডি ফিডটি ২০১৬ সালের ৭ জুলাইতে থাইল্যান্ডের ট্রুভিশনসে সম্প্রচার শুরু করে কেবল সাবস্ক্রাইবারদের জন্য, এবং ২০১৯ সালের ১৫ নভেম্বরে মালয়েশিয়ার অ্যাস্ট্রোতে স্যাটেলাইট সাবস্ক্রাইবারদের জন্য সম্প্রচার শুরু করে। এইচডি ফিডের সম্প্রচার বন্ধ হয় ২০২১ সালের ১ অক্টোবরে।
প্রেজেন্টেশন এবং লোগো
১৯৯৬ সালে চ্যানেলটির উদ্বোধনের সাথেই ডিজনি চ্যানেল এশিয়া যুক্তরাজ্য চ্যানেলের ল্যাম্বি-নেয়ার্নের তৈরি করা প্রজেন্টেশন ব্যবহার করে। তারপরে ১৯৯৭ সালে স্প্ল্যাট লোগোটি ব্যবহার করে, ডিজনি চ্যানেল ফ্র্যান্সের উদ্বোধনের সাথে। ১৯৯৯ সালে ডিজনি চ্যানেল এশিয়া "সার্কেলস" প্রেজেন্টেশন প্যাকেজটি ব্যবহার করা শুরু করে ২০০৩ সালের পর্যন্ত, যখন চ্যানেলটি যুক্তরাষ্ট্রের লোগো এবং "বাউন্স" গ্রাফিক্সগুলো ব্যবহার করা শুরু করে। তারপরে ২০০৭ সালে চ্যানেলটি "রিবন" গ্রাফিক্স ব্যবহার করে ২০১১ সালের পর্যন্ত। ২০১২ সালে আরো দুটি পরিবর্তন বানানো হয়, তারপরে ২০১৪ সালের ১ আগস্টে বর্তমান ওয়ার্ডমার্ক লোগোটি ব্যবহার করে।
২০১৭ সালের ১ ডিসেম্বরে ডিজনি চ্যানেল এশিয়া যুক্তরাষ্ট্রের "সোশাল মিডিয়া" রিব্র্যান্ডের কিছু অংশ ব্যবহার করে, এবং পুরোপুরি পরিবর্তন হয় ২০১৮ সালের ১ জানুয়ারিতে। ২০২০ সালের হিসেবে চ্যানেলটি "আইটেম এইজ" এর কিছু অংশ ব্যবহার করে, যেহেতু হংকং এবং তাইওয়ান বন্ধের আগে পুরোনো ব্র্যান্ডিংটি ব্যবহার করতে থেকেছে।
সিঙ্গাপুর
বিজ্ঞাপনের বাদে সময়সূচিটি মূল ফিডের মতোই ছিল। কিছু অনুষ্ঠানের জায়গায় সিটকম প্রচারিত হতো। স্টারহাব এবং সিংটেলের সাথে কন্ট্র্যাক্ট নতুন করতে না পারার কারণে ফিডটি বন্ধ হয়ে যায় ২০২০ সালের ১ জুনে।
মালয়েশিয়ায় এবং ব্রুনাই
এশীয় ফিডের মতো একই সময়সূচি, সাথে স্থানীয় বিজ্ঞাপন, এবং সহ-মালিক হচ্ছে দ্য ওয়াল্ট ডিজনি কোম্পানি (মালয়েশিয়া) সন্দিরিয়ান বরিহাদ।
এটি ইংরেজি, মালয়, ম্যান্ডারিন, এবং তামিলে সম্প্রচার করতো। চ্যানেলটি মালয়েশিয়ায় অ্যাস্ট্রোতে এবং ব্রুনাইতে ক্রিস্টাল-অ্যাস্ট্রোতে উপলব্ধ ছিল। ২০২০ সালের ১৪ ডিসেম্বরে অ্যাট্রোর "রিফ্রেশড কিডস প্যাক" এবং ডিজনি+ হটস্টারের চালু হওয়ার কারণে, ডিজনি চ্যানেল, ডিজনি জুনিয়র, এবং ডিজনি এক্সডি অ্যাস্ট্রোর কোনো প্রোভাইডারে (যেমন অ্যাস্ট্রো এনজয় এবং ক্রিস্টাল-অ্যাস্ট্রো) আর সম্প্রচার করতে পারবে না। কিন্তু সেই চ্যানেলগুলো ২০২১ সালের ১ জানুয়ারিতে বন্ধ করা হয়। ডিজনি+ হটস্টার মালয়েশিয়ায় চালু হয় সেই সালের ১ জুনে।
এশিয়া
মূল ফিডটি থাইল্যান্ড, পাপুয়া নিউগিনি, পালাউ, মিয়ানমার, কম্বোডিয়া, এবং বাংলাদেশে উপলব্ধ ছিল। এটি মধ্যপ্রাচ্যতেও উপলব্ধ ছিল ১৯৯৭ সালের পর্যন্ত, যখন ওই অঞ্চলে নিজস্ব ডিজনি চ্যানেলের ফিড স্থাপন হয়।
২০২১ সালের ১ ফেব্রুয়ারিতে এই ফিডটি চলচ্চিত্র প্রচার করা বন্ধ করে এবং ইন্দোনেশিয়ার ফিডের সাথে একই সময়সূচিতে সম্প্রচার করা শুরু করে। ফিডটি বন্ধ হয় সেই সালের ১ অক্টোবরে।
ইন্দোনেশিয়া
সময়সূচিটি মূল ফিডের মতোই ছিল, শুরু চলচ্চিত্র প্রচারিত করতো না উদ্বোধনের পর। ২০২০ সালের ১ সেপ্টেম্বরে এটি মূল ফিড থেকে আলাদা হয় যায়, সেই সালের ৫ সেপ্টেম্বরে ইন্দোনেশিয়ায় ডিজনি+ হটস্টার চালু হওয়ার কারণে।
তারপরে এই ফিডটি এশীয় ফিডের সাথে একই সময়সূচিতে সম্প্রচার করা শুরু করে ২০২১ সালের ১ ফেব্রুয়ারিতে। ওই ফিডে ডিজনি+ হটস্টারের আইডেন্টও প্রচারিত হতো। চ্যানেলটি বন্ধ হয় ২০২১ সালের ১ অক্টোবরে, এবং শুরু স্ট্রিমিং প্ল্যাটফর্মটি রয়ে যায়।
ফিলিপাইন
সম্প্রচার শুরু করে ১৯৯৮ সালে এবং সহ-মালিক হচ্ছে দ্য ওয়াল্ট ডিজনি কোম্পানি (ফিলিপাইন), ইনকর্পোরেটেড। স্থানীয় বিজ্ঞাপন সহ এটির সময়সূচি এশীয় ফিডের সাথে একই। চ্যানেলটি বন্ধ হয় ২০২১ সালের ১ অক্টোবরে, ২০২২ সালের মাঝখানে ফিলিপাইনে ডিজনি+ হটস্টার চালু হওয়ার সিদ্ধান্তের কারণে।
ভিয়েতনাম
উদ্বোধন হয় ২০০৫ সালের মে মাসে। ভিয়েতনামে এশীয় ফিডের একটি এক ঘন্টার টাইমশিফ্ট সংস্করণ আছিল, সাথে রয়েছিল স্থানীয় বিজ্ঞাপন, প্রোমোতে ভিয়েতনামীয় অনুবাদ, এবং ভিয়েতনামীয় সাবটাইটেল। ২০২২ সালের মাঝখানে ওই দেশে ডিজনি+ হটস্টার চালু হওয়ার সিদ্ধান্তের কারণে ডিজনি চ্যানেল বন্ধ হয়ে যায় ২০২১ সালের ১ অক্টোবরে।
হংকং
২০০৪ সালের ২ এপ্রিলে এশীয় ফিডের থেকে আলাদা হয়ে সম্প্রচার শুরু করে ডিজনি চ্যানেল হংকং। এটি তাইওয়ানের ফিডের সাথে একই সময়সূচিতে সম্প্রচার করতো, এবং ইংরেজি এবং ক্যান্টনীয় ভাষায় সম্প্রচার করতো। ২০২১ সালের ১ অক্টোবরে চ্যানেলটি বন্ধ হয় যায় সেই সালের ১৬ নভেম্বরে ডিজনি+ এর চালু হওয়ার কারণে।
তাইওয়ান
এটি হচ্ছে বিশ্বের সবচেয়ে প্রথম বিদেশীয় ডিজনি চ্যানেল ফিড যেটির উদ্বোধন হয় ১৯৯৫ সালের ২৯ মার্চে। স্থানীয় বিজ্ঞাপনের সাথে এটি নিজস্ব সময়সূচিতে সম্প্রচার করতো, এবং ইংরেজি এবং তাইওয়ানীয় ম্যান্ডারিনে সম্প্রচার হতো। ২০২১ সালের ১২ নভেম্বরে ডিজনি+ এর চালু হওয়ার কারণে ফিডটি ২৬ সালে থেকে সম্প্রচার করার পর বন্ধ হয় ২০২২ সালের ১ জানুয়ারিতে।
বেগুসারাই
বেগুসারাই (Begusarai) ভারতের বিহার রাজ্যের বেগুসরাই জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪১ মিটার (১৩৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বেগুসারাই শহরের জনসংখ্যা হল ৯৩,৩৭৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বেগুসারাই এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
তাইসভায়ের বাইগদেব্লাদ
তাইসভায়ের বাইগদেব্লাদ একটি হল নরওয়েজীয় সাপ্তাহিক পত্রিকা, যা নরওয়ের আকসডালে প্রকাশিত হয় এবং তাইসভাইর পৌরসভাকে কভার করে। পত্রিকাটি ১৯৭৫ সালে প্রতিষ্ঠিত হয়েছিল এবং এর প্রথম সম্পাদক ছিলেন লার্স ওলাভ টুনব। পত্রিকাটি সপ্তাহিক। এর প্রচলন ২০১৩ সালে ছিল ২,১৮০ অনুলিপি। এর সম্পাদক হলেন আলফ আইনার কাভালাভাগ।
বিনিময়
থাম্ব|হার্পার'স উইকলি থেকে ১৮৭৪ সালের একটি সংবাদপত্রের চিত্রে দেখানো হয়েছে যে একজন ব্যক্তি তার বার্ষিক সংবাদপত্রের সাবস্ক্রিপশনের বিনিময়ে বিভিন্ন খামারের পণ্য বিনিময় করছে । বাণিজ্যে বিনিময় (দ্রব্য বিনিময় বা পণ্য বিনিময় বা পরিষেবা বিনিময়;ইংরেজি অনুবাদ: Barter অথবা Barter System)  হল বিনিময়ের একটি ব্যবস্থা যেখানে একটি লেনদেনে  অর্থের মতো বিনিময়ের মাধ্যম ব্যবহার না করেই অন্য পণ্য বা পরিষেবার জন্য সরাসরি পণ্য বা পরিষেবা বিনিময় করে। অর্থনীতিবিদরা বিভিন্ন উপায়ে উপহার অর্থনীতি থেকে বিনিময়কে আলাদা করেন, উদাহরণস্বরূপ: অবিলম্বে পারস্পরিক বিনিময় বৈশিষ্ট্য, একটি সময় বিলম্বিত না বা তাৎক্ষণিক প্রভৃতি বৈশিষ্ট্য দ্বারা।দ্রব্য বিনিময় সাধারণত দ্বিপাক্ষিক ভিত্তিতে হয়, তবে বহুপাক্ষিক হতে পারে (যদি এটি একটি বাণিজ্য বিনিময়ের মাধ্যমে মধ্যস্থতা করা হয়)।বেশিরভাগ উন্নত দেশে, বিনিময় সাধারণত খুব সীমিত পরিমাণে আর্থিক ব্যবস্থার সমান্তরালে বিদ্যমান থাকে।বাজারের ব্যবস্থাপকরা অর্থের প্রতিস্থাপনের পদ্ধতি হিসাবে অর্থের সঙ্কটের সময়ে বিনিময়ের পদ্ধতি হিসাবে বিনিময় ব্যবহার করে, যেমন যখন মুদ্রা অস্থির হয়ে যায় (যেমন হাইপারইনফ্লেশন বা ডিফ্লেশনারি স্পাইরাল ) বা বাণিজ্য পরিচালনার জন্য অনুপলব্ধ।
কোনো নৃতাত্ত্বিক গবেষণায় দেখা যায়নি যে কোনো বর্তমান বা অতীতের সমাজ বিনিময় বা পরিমাপের অন্য কোনো মাধ্যম ছাড়া বিনিময় ব্যবহার করেছে এবং নৃতাত্ত্বিকরা কোনো প্রমাণ খুঁজে পাননি যে অর্থ বিনিময় থেকে উদ্ভূত হয়েছে।পরিবর্তে তারা দেখতে পেল যে উপহার দেওয়া (দীর্ঘমেয়াদে রক্ষণাবেক্ষণের আন্তঃব্যক্তিগত ভারসাম্য সহ ব্যক্তিগত ভিত্তিতে বর্ধিত ক্রেডিট) পণ্য ও পরিষেবার বিনিময়ের সবচেয়ে সাধারণ উপায়।তা সত্ত্বেও, অ্যাডাম স্মিথের (১৮২৩-১৭৯০) সময় থেকে অর্থনীতিবিদরা প্রায়শই প্রাক-আধুনিক সমাজকে অর্থের উত্থান, "দ্য" অর্থনীতির ব্যাখ্যা করার জন্য বিনিময়ের অদক্ষতা ব্যবহার করার উদাহরণ হিসাবে ভুলভাবে কল্পনা করতেন যে এটি অর্থনীতির শৃঙ্খলা।.
অর্থের উৎপত্তি সম্পর্কে অ্যাডাম স্মিথ
আধুনিক অর্থনীতির জনক অ্যাডাম স্মিথ দেখাতে চেয়েছিলেন যে বাজার (এবং অর্থনীতি) রাজ্যে পূর্ব থেকে বিদ্যমান ছিল। তিনি যুক্তি দিয়েছিলেন (প্রচলিত প্রজ্ঞার বিরুদ্ধে) যে অর্থ সরকারের সৃষ্টি নয়।  তার মতে, শ্রমের বিভাজনের বাইরে বাজারের আবির্ভাব ঘটে, যার দ্বারা ব্যক্তিরা নির্দিষ্ট কারুশিল্পে বিশেষজ্ঞ হতে শুরু করে এবং তাই জীবিকা নির্বাহের জন্য অন্যদের উপর নির্ভর করতে হয়।  এই পণ্যগুলি প্রথমে বিনিময়ের মাধ্যমে বিনিময় করা হয়েছিল। বিশেষীকরণ বাণিজ্যের উপর নির্ভরশীল, কিন্তু "চাওয়ার দ্বৈত কাকতালীয়তা" দ্বারা বাধাগ্রস্ত হয়েছিল যা বিনিময়ের প্রয়োজন হয়, অর্থাৎ বিনিময় ঘটানোর জন্য প্রতিটি অংশগ্রহণকারীকে অন্যের কাছে যা আছে তা অবশ্যই চাই।  এই কাল্পনিক ইতিহাসটি সম্পূর্ণ করার জন্য কারিগররা একটি নির্দিষ্ট জিনিস মজুত করবে, তা লবণ বা ধাতুই হোক, তারা ভেবেছিল যে কেউ অস্বীকার করবে না।  এটি স্মিথের মতে অর্থের উৎস।  অর্থ, বিনিময়ের সর্বজনীনভাবে কাঙ্ক্ষিত মাধ্যম হিসাবে, প্রতিটি অর্ধেক লেনদেনকে আলাদা করার অনুমতি দেয়। অ্যাডাম স্মিথের "দ্য ওয়েলথ অফ নেশনস"-এ দ্রব্যবিনিময় একটি অপমানজনক শব্দভাণ্ডার দ্বারা চিহ্নিত করা হয়েছে: "haggling, swapping, dickering" । এটিকে নেতিবাচক আদান-প্রদান বা "স্বার্থপর মুনাফাখোর" হিসেবেও চিহ্নিত করা হয়েছে।
নৃতাত্ত্বিকরা বিপরীত যুক্তি দিয়েছেন, ""যখন রাষ্ট্রহীন সমাজে বিনিময়ের মতো কিছু ঘটে তখন তা প্রায় সবসময় অপরিচিতদের মধ্যে হয়।""
পণ্যবানিময় অপরিচিতদের মধ্যে ঘটেছিল, গ্রামবাসীদের মধ্যে নয়, এবং তাই রাষ্ট্র ব্যতীত অর্থের উৎস প্রাকৃতিকভাবে ব্যাখ্যা করতে ব্যবহার করা যায় না। যেহেতু বাণিজ্যে নিযুক্ত বেশিরভাগ লোকেরা একে অপরকে চিনত, তাই আমানত সম্প্রসারণের মাধ্যমে বিনিময়কে উৎসাহিত করা হয়েছিল। মার্সেল মাউস, 'দ্য গিফট'-এর লেখক, যুক্তি দিয়েছিলেন যে প্রথম অর্থনৈতিক চুক্তিগুলি ছিল একজনের অর্থনৈতিক স্বার্থে কাজ না করা এবং অর্থের আগে, বিনিময়টি বিনিময় নয়, পারস্পরিকতা এবং পুনর্বন্টনের প্রক্রিয়ার মাধ্যমে উৎসাহিত হয়েছিল। এই ধরনের সমাজে দৈনন্দিন বিনিময় সম্পর্কগুলি সাধারণীকৃত পারস্পরিকতা বা একটি অ-গণনামূলক পারিবারিক "কমিউনিজম" দ্বারা চিহ্নিত করা হয় যেখানে প্রত্যেকে তাদের চাহিদা অনুযায়ী নেয় এবং তাদের মতো দেয়।
সুবিধাদি
পণ্যবিনিময় হল তাদের জন্য একটি বিকল্প যারা তাদের সম্পদের সামান্য সরবরাহ অর্থের মধ্যে সঞ্চয় করতে পারে না, বিশেষ করে হাইপারইনফ্লেশন পরিস্থিতিতে যেখানে অর্থ দ্রুত অবমূল্যায়ন হয়।
সীমাবদ্ধতা
বিনিময়ের সীমাবদ্ধতাগুলি প্রায়শই অর্থের তুলনায় বিনিময়ের সুবিধার্থে এর অদক্ষতার পরিপ্রেক্ষিতে ব্যাখ্যা করা হয়। এটা বলা হয় যে পণ্যবিনিময় 'অদক্ষ' কারণ:
দুই পক্ষের মধ্যে বিনিময় ঘটানোর জন্য, উভয় পক্ষের অন্যেরা যা চায় তা থাকা দরকার।
একটি আর্থিক অর্থনীতিতে, অর্থ সমস্ত পণ্যের মূল্যের পরিমাপের ভূমিকা পালন করে, তাই তাদের মূল্য একে অপরের বিরুদ্ধে মূল্যায়ন করা যেতে পারে; এই ভূমিকা একটি বিনিময় অর্থনীতিতে অনুপস্থিত হতে পারে‌।
যদি একজন ব্যক্তি অন্যের পণ্যের একটি নির্দিষ্ট পরিমাণ ক্রয় করতে চান, কিন্তু শুধুমাত্র অর্থ প্রদানের জন্য অন্য একটি পণ্যের একটি অবিভাজ্য ইউনিট থাকে যার মূল্য সেই ব্যক্তি যা পেতে চায় তার চেয়ে বেশি, একটি বিনিময় লেনদেন ঘটতে পারে না।
এটি মূল্যের একটি সাধারণ পরিমাপের অনুপস্থিতির সাথে সম্পর্কিত, যদিও যদি ঋণটি ভাল জিনিসের ইউনিটগুলিতে চিহ্নিত করা হয় যা অবশেষে অর্থপ্রদানে ব্যবহার করা হবে তবে এটি কোনও সমস্যা নয়।
যদি একটি সমাজ শুধুমাত্র পচনশীল দ্রব্যের উপর নির্ভর করে, তাহলে ভবিষ্যতের জন্য সম্পদ সংরক্ষণ করা অব্যবহার্য হতে পারে। যাইহোক, কিছু বিনিময় অর্থনীতি এই উদ্দেশ্যে ভেড়া বা গবাদি পশুর মত টেকসই পণ্যের উপর নির্ভর করে।
মূক বাণিজ্য
থাম্ব|[[স্ক্যান্ডিনেভিয়া|স্ক্যান্ডিনেভিয়ান এবং রাশিয়ান ব্যবসায়ীরা বিনিময় করছে তাদের বেসাতি ,ওলাস ম্যাগনাস, ১৫৫৫ ইং]] নৃতাত্ত্বিকরা প্রশ্ন করেছেন যে বিনিময়টি সাধারণত পুরো অপরিচিতদের মধ্যে হয়, যা "মূক বাণিজ্য" নামে পরিচিত বিনিময়ের একটি রূপ। যাকে বলা হয় নীরব বিনিময়, বোবা বিনিময় ("মূক" এখানে "নিঃশব্দ" এর পুরানো অর্থে ব্যবহৃত হয়েছে), বা ভান্ডার বাণিজ্য, এমন একটি পদ্ধতি যার মাধ্যমে ব্যবসায়ীরা যারা একে অপরের ভাষা বলতে পারে না তারা কথা না বলে ব্যবসা করতে পারে।  যাইহোক, বেঞ্জামিন অরলোভ দেখিয়েছেন যে যখন "নীরব বাণিজ্য" (অপরিচিতদের মধ্যে) মাধ্যমে বিনিময় ঘটে, এটি বাণিজ্যিক বাজারেও ঘটে।  "কারণ বিনিময় বাণিজ্য পরিচালনার একটি কঠিন উপায়, এটি শুধুমাত্র সেখানেই ঘটবে যেখানে অর্থের ব্যবহারে দৃঢ় প্রাতিষ্ঠানিক সীমাবদ্ধতা রয়েছে বা যেখানে বিনিময়টি প্রতীকীভাবে একটি বিশেষ সামাজিক সম্পর্ককে বোঝায় এবং সুনির্দিষ্ট পরিস্থিতিতে ব্যবহৃত হয়। সংক্ষেপে, বহুমুখী  বাজারের অর্থ হল মেশিনের জন্য তৈলাক্তকরণের মতো - সবচেয়ে কার্যকরী কাজের জন্য প্রয়োজনীয়, কিন্তু বাজারের অস্তিত্বের জন্য প্রয়োজনীয় নয়।"
ট্রব্রিয়ান্ড দ্বীপপুঞ্জের উপকূলীয় এবং অভ্যন্তরীণ গ্রামের মধ্যে বিনিময়ের তার বিশ্লেষণে, কিথ হার্ট সম্প্রদায়ের নেতাদের মধ্যে অত্যন্ত আনুষ্ঠানিক উপহার বিনিময় এবং পৃথক পরিবারের মধ্যে ঘটে যাওয়া বিনিময়ের মধ্যে পার্থক্য তুলে ধরেন। নেতাদের উপহার বিনিময় দ্বারা প্রতিষ্ঠিত বৃহত্তর অস্থায়ী রাজনৈতিক শৃঙ্খলার কারণে অপরিচিতদের মধ্যে যে হাঙ্গামা হয় তা সম্ভব।  এর থেকে তিনি উপসংহারে আসেন যে বিনিময় হল ""সমাজের উপস্থিতির উপর অনুমান করা একটি পারমাণবিক মিথস্ক্রিয়া" (অর্থাৎ উপহার বিনিময়ের মাধ্যমে প্রতিষ্ঠিত সামাজিক ব্যবস্থা), এবং একদম অপরিচিতদের মধ্যে নয়।"
আর্থিক সংকটের সময়
অরলোভ যেমন উল্লেখ করেছেন যে বাণিজ্যিক অর্থনীতিতে বিনিময় ঘটতে পারে সাধারণত আর্থিক সংকটের সময়কালে। এই ধরনের সঙ্কটের সময় মুদ্রার সরবরাহ কম হতে পারে  অথবা হাইপারইনফ্লেশনের মাধ্যমে খুব বেশি অবমূল্যায়ন হতে পারে।  এই ধরনের ক্ষেত্রে অর্থ বিনিময়ের সার্বজনীন মাধ্যম বা  মান হতে থেমে যায়।  অর্থের সরবরাহ এত কম হতে পারে যে এটি বিনিময়ের উপায়ের পরিবর্তে বিনিময়ের একটি উপাদান হয়ে যায়।  যখন মানুষ টাকা রাখার সামর্থ্য রাখে না তখনও পণ্যবিনিময় হতে পারে (যেমন হাইপারইনফ্লেশন দ্রুত এর অবমূল্যায়ন করে)। বলিভারিয়ান ভেনেজুয়েলার সংকটের সময় এমন একটি উদাহরণ  যখন ভেনিজুয়েলারা হাইপারইনফ্লেশনের ফলে বিনিময়ের আশ্রয় নেয়।
বিনিময়
থাম্ব|' [[শ্বেত ব্যবসায়ীরা ইন্ডিয়ানদের সাথে পণ্যবিনিময় করে,১৮২৯ খিঃ]] অর্থনৈতিক ইতিহাসবিদ কার্ল পোলানি যুক্তি দিয়েছেন যে যেখানে বিনিময় বিস্তৃত এবং নগদ সরবরাহ সীমিত, সেক্ষেত্রে ক্রেডিট, ব্রোকারেজ, এবং অর্থকে একক (অর্থাৎ উপাদান মূল্য নির্ধারণে ব্যবহৃত) ব্যবহার করে বিনিময়কে সহায়তা করা হয়।  এই সমস্ত কৌশলগুলি টলেমাইক মিশর সহ প্রাচীন অর্থনীতিতে পাওয়া যায়।  তারা আরও সাম্প্রতিক পণ্যবিনিময়  পদ্ধতির ভিত্তি।
যদিও অনানুষ্ঠানিক ভিত্তিতে ব্যক্তি এবং ব্যবসার মধ্যে এক থেকে এক বিনিময় চর্চা করা হয়, সংগঠিত বিনিময়  তৃতীয় পক্ষের বিনিময় পরিচালনার জন্য গড়ে উঠেছে যা বিনিময়ের কিছু সীমাবদ্ধতা কাটিয়ে উঠতে সাহায্য করে।  একটি পথ্যবিনিময় যা একটি ব্রোকার এবং ব্যাঙ্ক হিসাবে কাজ করে যেখানে প্রতিটি অংশগ্রহণকারী সদস্যের একটি অ্যাকাউন্ট থাকে যা কেনাকাটা করার সময় ডেবিট করা হয় এবং বিক্রি করার সময় জমা করা হয়। আধুনিক বিনিময় ও বাণিজ্য বিশ্বব্যাপী ব্যবসার জন্য বিক্রয় বৃদ্ধি, নগদ অর্থ সংরক্ষণ, তালিকা স্থানান্তর এবং অতিরিক্ত উৎপাদন ক্ষমতা ব্যবহার করার একটি কার্যকর পদ্ধতিতে পরিণত হয়েছে।  বিনিময়ে ব্যবসাগুলি তাদের অ্যাকাউন্টে জমা করা ট্রেড ক্রেডিট (নগদের পরিবর্তে) অর্জন করে।  তারপরে তারা তাদের ট্রেড ক্রেডিট ব্যবহার করে অন্যান্য সদস্যদের কাছ থেকে পণ্য এবং পরিষেবাগুলি কেনার ক্ষমতা রাখে তারা যাদের কাছে বিক্রি করেছে এর বিপরীতে তাদের কাছ থেকে ক্রয় করতে তারা বাধ্য নয় ।  বিনিময় একটি গুরুত্বপূর্ণ ভূমিকা পালন করে কারণ তারা প্রতিটি সদস্যকে রেকর্ড-রক্ষণ, ব্রোকিং দক্ষতা এবং মাসিক বিবৃতি প্রদান করে।  বাণিজ্যিক বিনিময় প্রতিটি লেনদেনে কমিশন চার্জ করে অর্থ উপার্জন করে, হয় কেনার দিকে, সমস্ত বিক্রির দিকে, বা উভয়ের সংমিশ্রণে।  লেনদেন ফি সাধারণত ৮ -১৫% এর মধ্যে চলে।  একটি সফল উদাহরণ হল আইটিইএক্স, একটি লেনদেন প্রতিষ্ঠান যা দালালদের কাছে ফ্র্যাঞ্চাইজি বিক্রি করে, যেটি ১৯৯০ এর দশকের মাঝামাঝি সময়ে আবির্ভূত হয়েছিল।  সেই সময়ে, আইটিইএক্স ছিল একমাত্র সর্বজনীনভাবে লেনদেন করা বিনিময় বিনিময় এবং এটি সংবাদপত্রের মিডিয়ার মনোযোগ আকর্ষণ করার জন্য যথেষ্ট অভিনব ছিল।যার প্রথম দিকের একজন ব্যবসায়ী সদস্য  কারেন আর্লে লিল, তিনি কীভাবে আইটিইএক্স ডলার বিক্রি, কেনা এবং ব্যবহার করেছেন তার উদাহরণ হিসাবে ব্যবহার করা হয়েছিল।  উপরে বর্ণিত সমস্ত উপায়ে, তার ব্যবসা পিয়ানো ফাইন্ডারদের উপকার করতে।  ১৯৯৮ সালে, আইটিইএক্স এক্সচেঞ্জে আন্তর্জাতিকভাবে আনুমানিক ৪০,০০০ বারটার সদস্য ছিল। ১৮ শতক জুড়ে খুচরা বিক্রেতারা বিক্রেতাদের প্রচলিত ব্যবস্থা পরিত্যাগ করতে শুরু করে।  প্যারিস, ফ্রান্সের প্যালেস কমপ্লেক্সের বাইরে কাজ করা খুচরা বিক্রেতারা ইউরোপের প্রথম ব্যক্তিদের মধ্যে যারা লেনদেন পরিত্যাগ করে এবং নির্দিষ্ট মূল্য গ্রহণ করে যার ফলে তাদের মক্কেলদের লেনদেনের ঝামেলা এড়ানো যায়।  প্যালাইস খুচরা বিক্রেতারা বিলাসবহুল পণ্য মজুদ করে যা ধনী অভিজাত এবং উচ্চ মধ্যবিত্তদের কাছে আবেদন করত।  স্টোরগুলিতে লম্বা কাঁচের বাইরের জানালা লাগানো ছিল যা উদীয়মান মধ্যবিত্তদের জানালার দোকানে যেতে এবং কল্পনায় লিপ্ত হতে দেয়, এমনকি যখন তারা উচ্চ খুচরা মূল্যের সামর্থ্য নাও পেতে পারে।  এইভাবে, প্যালেস রয়েল শপিং আর্কেডের একটি নতুন শৈলীর প্রথম উদাহরণগুলির মধ্যে একটি হয়ে ওঠে, যা অভিজাত এবং মধ্যবিত্ত উভয়ের জন্য একটি পরিশীলিত, আধুনিক শপিং কমপ্লেক্সের ফাঁদগুলিকে গ্রহণ করেছিল এবং মূল্যের কাঠামোও পরিবর্তন করেছিল।
শ্রম মুদ্রা
এটি লন্ডনে এবং আমেরিকাতে বিনিময়ের ভিত্তি হয়ে ওঠে, যেখানে ধারণাটি ১৮২৬ সালে জোসিয়া ওয়ারেন দ্বারা নিউ হারমনি সাম্প্রদায়িক বন্দোবস্তে এবং ১৮২৭ সালে তার সিনসিনাটি 'টাইম স্টোর'-এ বাস্তবায়িত হয়েছিল। ওয়ারেন ধারণাগুলি অন্যান্য ওওয়েনাইট এবং মুদ্রা দ্বারা গৃহীত হয়েছিল। যদিও শ্রম বিনিময় তুলনামূলকভাবে স্বল্পস্থায়ী ছিল।
ইংল্যান্ডে, প্রায় ৩০ থেকে ৪০টি সমবায় সমিতি তাদের উদ্বৃত্ত পণ্য লন্ডনে সরাসরি বিনিময়ের জন্য একটি "এক্সচেঞ্জ বাজারে" পাঠায়, যা পরে একই ধরনের শ্রম নোট গ্রহণ করে। ব্রিটিশ অ্যাসোসিয়েশন ফর প্রমোটিং কো-অপারেটিভ নলেজ ১৮৩০ সালে একটি "ন্যায্য শ্রম বিনিময়" প্রতিষ্ঠা করে। এটি ১৮৩২ সালে লন্ডনের গ্রেস ইন রোডে ন্যাশনাল ইকুইটেবল লেবার এক্সচেঞ্জ হিসাবে প্রসারিত হয়।
স্থানীয় মুদ্রা
প্রথম বিনিময় ব্যবস্থা ছিল সুইস ডব্লিওআইআর(WIR) ব্যাংক। ১৯২৯ সালের স্টক মার্কেট ক্র্যাশের পর মুদ্রার ঘাটতির ফলে এটি ১৯৩৪ সালে প্রতিষ্ঠিত হয়েছিল। ডব্লিওআইআর উভয়ই  অর্থনৈতিক বৃত্ত এর সংক্ষিপ্ত রূপ এবং জার্মান ভাষায় "we" শব্দটি, অংশগ্রহণকারীদের মনে করিয়ে দেয় যে অর্থনৈতিক বৃত্তও  একটি সম্প্রদায়। অস্ট্রেলিয়া ও নিউজিল্যান্ডে, সবচেয়ে বড় বিনিময়  হল বার্টারকার্ড, ১৯৯১ সালে প্রতিষ্ঠিত, যুক্তরাজ্য, মার্কিন যুক্তরাষ্ট্র, সাইপ্রাস, সংযুক্ত আরব আমিরাত এবং থাইল্যান্ডে অফিস রয়েছে।  এর নাম ব্যতীত, এটি একটি ইলেকট্রনিক স্থানীয় মুদ্রা, ট্রেড ডলার ব্যবহার করে।
পদ্ধতি ও নামের আলোচনা
থাম্ব এ বিনিময় প্রথা অনেকভাবে হয়ে থাকে। যেমন-
ব্যবসায় লেনদেন
ব্যবসায় দ্রব্য বা পরিষেবা বিনিময়ের সুবিধা রয়েছে যে কেউ লেনদেন করতে পারে, কেউ ভাড়ার জন্য বিনিয়োগকে নিরুৎসাহিত করে (যা অদক্ষ) এবং কেউ অসাধু অংশীদারদের উপর বাণিজ্য নিষেধাজ্ঞা আরোপ করতে পারে। ইন্টারন্যাশনাল রেসিপ্রোকাল ট্রেড অ্যাসোসিয়েশনের মতে, শিল্প বাণিজ্য সংস্থা, ৪,৫০,০০০ টিরও বেশি ব্যবসায় ২০০৭ সালে বিশ্বব্যাপী ১০ বিলিয়ন মার্কিন ডলার মূল্যের এমন লেনদেন হয়েছিল  এবং কর্মকর্তারা ২০০৮ সালে বাণিজ্যের পরিমাণ ১৫% বৃদ্ধির আশা করছেন। এটি অনুমান করা হয় যে ২০১০ সালে মার্কিন যুক্তরাষ্ট্রে  প্রায় ৪,৫০,০০০ টিরও বেশি ব্যবসা  কার্যক্রমে জড়িত ছিল। আনুমানিক ৪০০টি বাণিজ্যিক এবং কর্পোরেট পণ্য বিনিময় কোম্পানি রয়েছে যা বিশ্বের সমস্ত অংশে পরিষেবা প্রদান করে।  একটি বিনিময়  শুরু করার জন্য উদ্যোক্তাদের জন্য অনেক সুযোগ আছে।  মার্কিন যুক্তরাষ্ট্র এবং কানাডার বেশ কয়েকটি বড় শহরে বর্তমানে স্থানীয় বিনিময় বিনিময় নেই।  মার্কিন যুক্তরাষ্ট্রে দুটি শিল্প গ্রুপ রয়েছে, ন্যাশনাল অ্যাসোসিয়েশন অফ ট্রেড এক্সচেঞ্জ (NATE) এবং ইন্টারন্যাশনাল রেসিপ্রোকাল ট্রেড অ্যাসোসিয়েশন (IRTA)।  উভয়ই তাদের সদস্যদের মধ্যে প্রশিক্ষণ প্রদান করে এবং উচ্চ নৈতিক মান প্রচার করে।  তদুপরি, প্রত্যেকে নিজস্ব মুদ্রা তৈরি করেছে যার মাধ্যমে তার সদস্য বিনিময় কোম্পানি বাণিজ্য করতে পারে।  এনএটিই-এর মুদ্রা বিএএনসি নামে পরিচিত এবং আইআরটিএ-এর মুদ্রাকে বলা হয় ইউনিভার্সাল কারেন্সি (UC)। কানাডায়, বিনিময় ক্রমাগত উন্নতি লাভ করে।  সবচেয়ে বড় ব্যবসায়ী প্রতি ব্যবসায়ী পরিষেবা বিনিময় হল ট্রেডব্যাংক, যেটি ১৯৮৭ সালে প্রতিষ্ঠিত হয়েছিল। P2P লেনদেনের  মাধ্যমে বুনজ(Bunz) কানাডার প্রধান শহরগুলিতে একটি নবজাগরণ দেখা দিয়েছে - এটি ফেসবুক গ্রুপগুলির একটি নেটওয়ার্ক হিসাবে নির্মিত যা জানুয়ারি ২০১৬-এ একটি স্বতন্ত্র লেনদেন ভিত্তিক অ্যাপে পরিণত হয়েছিল।  প্রথম বছর, বুনজ বিশ্বব্যাপী ২০০ টিরও বেশি শহরে ৭৫,০০ ব্যবহারকারী পেয়েছে। সোভিয়েত দ্বিপাক্ষিক বাণিজ্যকে মাঝে মাঝে "পরিষেবা   বিনিময় বা  লেনদেন" বলা হয়, লেনদেনগুলি একটি আন্তর্জাতিক ক্লিয়ারিং অ্যাকাউন্টে জমা করা হয়েছিল, কাগজি মুদ্রার ব্যবহার এড়িয়ে। রাশিয়া ২০২২ সালে বাংলাদেশের সাথে দ্রব্য বিনিময়ের মাধ্যমে রূপপুর পারমাণবিক বিদ্যুৎ কেন্দ্র প্রকল্পের পরিষেবা নিতে বাংলাদেশকে অনুরোধ করেছিল ।
কর ও ভ্যাটে প্রভাব
মার্কিন যুক্তরাষ্ট্রে, কার্ল হেস তার মজুরি বাজেয়াপ্ত করা এবং ট্যাক্স প্রতিরোধের একটি রূপ হিসাবে আইআরএস-এর পক্ষে হতে আরও কঠিন করার জন্য বিনিময় ব্যবহার করেছিলেন। ১৯৭৫ সালে দ্য নিউ ইয়র্ক টাইমস-এর জন্য একটি সম্পাদকীয় পৃষ্ঠার বিপরীতে হেস ব্যাখ্যা করেছিলেন। যাইহোক, আইআরএস এখন ১৯৮২ সালের ট্যাক্স সাম্যতা এবং ফিসকাল রেসপন্সিবিলিটি অ্যাক্ট অনুযায়ী দ্রব্য বিনিময় প্রতিবেদন করেন। দ্রব্য বিনিময় গুলো আইআরএস দ্বারা করযোগ্য রাজস্ব হিসাবে বিবেচনা করা হয় এবং একটি ১০৯৯-বি ফর্মে রিপোর্ট করতে হবে। আইআরএস-এর মতে, ""আদান-প্রদানকৃত পণ্য ও পরিষেবার ন্যায্য বাজার মূল্য অবশ্যই উভয় পক্ষের আয়ের মধ্যে অন্তর্ভুক্ত করতে হবে।""
অন্যান্য দেশগুলিতে, মার্কিন যুক্তরাষ্ট্রের বিনিময় লেনদেন থেকে আয়ের বিষয়ে রিপোর্ট করার প্রয়োজনীয়তা নেই, তবে ট্যাক্সেশন নগদ লেনদেনের মতো একইভাবে পরিচালনা করা হয়। যদি কেউ লাভের জন্য এ বিনিময় করে, তবে উপযুক্ত কর প্রদান করে;  যদি কেউ লেনদেনে ক্ষতি করে, তবে তাদের ক্ষতি হবে।  ব্যবসায়িক আয় বা ব্যবসায়িক ব্যয় হিসাবে ব্যবসার জন্য দ্রব্যবিনিময়-এর উপরও কর  দেওয়া হয়।  অনেক দ্রব্যবিনিময় প্রয়োজন হয় যে একজনকে একটি ব্যবসা হিসাবে নিবন্ধন করতে হবে।
সাম্প্রতিক উন্নয়ন
স্পেনে (বিশেষ করে কাতালোনিয়া অঞ্চলে)দ্রব্য বিনিময় বাজার ক্রমবর্ধমান সংখ্যা রয়েছে। এই বিনিময় বাজার বা অদলবদল টাকা ছাড়া কাজ পূরণ।  অংশগ্রহণকারীরা তাদের প্রয়োজনীয় জিনিসগুলি নিয়ে আসে এবং অন্য অংশগ্রহণকারীর অবাঞ্ছিত পণ্যগুলির জন্য সেগুলি বিনিময় করে।  তিনটি পক্ষের মধ্যে অদলবদল করা প্রায়শই রুচি তৃপ্ত করতে সাহায্য করে যখন অর্থ অনুমোদিত নয় এমন নিয়মের কাছাকাছি যাওয়ার চেষ্টা করে।
সাম্প্রতিক ব্লকচেইন প্রযুক্তিগুলি বিকেন্দ্রীকৃত এবং স্বায়ত্তশাসিত দ্রব্য বিনিময় বা পরিষেবা বিনিময় প্রথা বাস্তবায়ন করা সম্ভব করে তুলছে যাতে ব্যাপক আকারে জনতার দ্বারা ব্যবহার করা যেতে পারে।বিনিময়যন্ত্র হল একটি ইথেরাম করিতকর্মা যোগাযোগ ভিত্তিক শৃঙ্খলা যা অন্যদের সাথে একাধিক প্রকার এবং পরিমাণে টোকেনের সরাসরি দ্রব্য বা পরিষেবা বিনিময়ের অনুমতি দেয়। এটি একটি সমাধান মাইনারও প্রদান করে যা ব্যবহারকারীদের তাদের ব্রাউজারে সরাসরি দ্রব্যবিনিময় সমাধান গণনা করতে দেয়।   দ্রব্য বিনিময় সমাধানগুলি বিনিময় যন্ত্র-এ জমা দেওয়া যেতে পারে যা ব্যবহারকারীদের অন্তর্গত ব্লকচেইন ঠিকানাগুলির মধ্যে টোকেনগুলির সম্মিলিত স্থানান্তর সম্পাদন করবে।  ব্যবহারকারীদের প্রয়োজনীয়তা সন্তুষ্ট হওয়ার পরে যদি অতিরিক্ত টোকেন অবশিষ্ট থাকে, তবে অবশিষ্ট টোকেনগুলি সমাধান খোদককে পুরস্কার হিসাবে দেওয়া হবে।
শ্বেতা সিং
শ্বেতা সিং একজন ভারতীয় সাংবাদিক এবং সংবাদ উপস্থাপিকা। এবং  আজ তকের বিশেষ অনুষ্ঠানের নির্বাহী সম্পাদক।
পেশা
শ্বেতা পাটনা বিশ্ববিদ্যালয়ে প্রথম বর্ষ স্নাতক থাকাকালীন তার কর্মজীবন শুরু করেছিলেন। ১৯৯৮ সালে ইলেকট্রনিক মিডিয়াতে যাওয়ার আগে পাটনার টাইমস অফ ইন্ডিয়া, পাটনা এবং হিন্দুস্তান টাইমস, পাটনায় লেখালিখি করেছিলেন। ২০০২ সালে আজ তক-এ যোগদানের আগে তিনি জি নিউজ ও সাহারার হয়ে কাজ করেছিলেন। তিনি খেলাধুলা সম্পর্কিত সংবাদগুলি উপস্থাপনে দক্ষতার জন্য পরিচিত। তার শো সৌরভ কা সিক্সার  ২০০৫   সালে স্পোর্টস জার্নালিজম ফেডারেশন অফ ইন্ডিয়া (এসজেএফআই) দ্বারা সেরা ক্রীড়া প্রোগ্রামের পুরস্কার জিতেছিল। তিনি কিছু চলচ্চিত্রে (যেমন: চক্রব্যূহ (২০১২-এর চলচ্চিত্র) আজ তকের সংবাদ উপস্থাপক হিসাবে আভির্ভুত হয়েছিলেন। ২০১৫ বিহার বিধানসভা নির্বাচনের সময়  তিনি পাটলিপুত্রের ইতিহাস ও  উপস্থাপনা  করেছিলেন।
শ্রমিক কৃষক সমাজবাদী দল
শ্রমিক কৃষক সমাজবাদী দল ছিল বাংলাদেশের একটি ক্ষুদ্র মার্কসবাদী-লেনিনবাদী রাজনৈতিক দল। এটি ভারতের বিপ্লবী সমাজবাদী পার্টির সহানুভূতিতে তৎকালীন পূর্ব পাকিস্তানে ১৯৬৯ সালে গঠিত হয়। ২০১৩ খ্রিস্টাব্দে প্রধান নেতা নির্মল সেনের মৃত্যু হলে দলটি নিষ্ক্রিয় হয়ে পড়ে। ২০১৬ খ্রিস্টাব্দে দলটি বাংলাদেশের সমাজতান্ত্রিক দলের সাথে একীভূত হয়ে যায়।
এই দলের সাধারণ সম্পাদক ছিলেন নির্মল সেন। ২০১৩-১৬ খ্রিস্টাব্দকালে শ্রমিক কৃষক সমাজবাদী দলের আহ্বায়ক হিসেবে দায়িত্ব পালন করেন সিদ্দিকুর রহমান। ২০১৬ খ্রিস্টাব্দের জুলাইতে সিদ্দিকুর রহমানের মৃত্যু হলে দলটি সম্পূর্ণরূপে নিষ্ক্রিয় হয়ে যায়।
পার্টি প্রকাশ করতো সমাজবাদী পত্রিকা। এটি আরএসপি'র ঘনিষ্ঠ সম্পর্ক বজায় রেখে চলতো।
ইতিহাস
১৯৮৩ সালের এপ্রিলে শ্রমিক কৃষক সমাজবাদী দল ১৫ দলীয় জোটে অন্তর্ভুক্ত হয় যেটাতে আওয়ামী লীগও ছিলো এবং এই দল এরশাদ শাসনে বিরোধী ভূমিকা গ্রহণ করে। ১৯৮৬ সালের সাধারণ নির্বাচনে অংশ নেবেন কিনা এই প্রশ্নে জোট বিভক্ত হয়ে গেলে শ্রমিক কৃষক সমাজবাদী দল আরও চারটি বামপন্থী দলের সাথে জোটবদ্ধ ছিল এই ঘোষণায় যে এরশাদের অধীনে অনুষ্ঠিত সকল নির্বাচন তারা বয়কট করবে। শ্রমিক কৃষক সমাজবাদী দল বাম গণতান্ত্রিক ফ্রন্টের এবং ১১ দলের সদস্য ছিল। এই দলের ছাত্র সংগঠন ছিল সমাজবাদী ছাত্র জোট এবং কৃষি শ্রমিক সংগঠন ছিল ক্ষেতমজুর সভা। ২০০১ সালের নির্বাচনে এই দলের একমাত্র প্রার্থী ছিলেন নির্মল সেন।
লুরগান মেইল
লুরগান মেইল, ১৮৮৯ সালে লুইস রবার্ট রিচার্ডসন প্রতিষ্ঠা করেছিলেন। লুরগান মেইল উত্তর আয়ারল্যান্ডের কাউন্টি আরমাঘের লুরগান ভিত্তিক একটি ট্যাবলয়েড সাপ্তাহিক পত্রিকা। এটি বুধবার সন্ধ্যায় প্রকাশিত হয়েছে, যদিও প্রতিটি সংস্করণ সর্বদা বৃহস্পতিবারের তারিখ থাকে এবং কেবল লুরগানে নয়, কাছের শহর যেমন ওয়ারিংসটাউন এবং ক্রেগাভন বরো অঞ্চলের প্রতিবেদন প্রকাশ করে। এটি জনস্টন পাবলিশিং (এনআই) দ্বারা পরিচালিত, জনস্টন প্রেসের একটি হোল্ডিং সংস্থা, যিনি আয়ারল্যান্ড এবং যুক্তরাজ্য জুড়ে অনেক উপাধির মালিক।
জহির আব্বাস
সৈয়দ জহির আব্বাস কিরমানী (سید ظہیر عباس کرمانی; জন্ম: ২৪ জুলাই ১৯৪৭) তৎকালীন ব্রিটিশ ভারতের শিয়ালকোটে জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা ও ক্রিকেট সংগঠক। তবে, তিনি জহির আব্বাস নামেই সর্বাধিক পরিচিত ব্যক্তিত্ব। তাকে পাকিস্তানের সবচেয়ে বিখ্যাত ব্যাটসম্যানরূপে গণ্য করা হয়। সাবেক অস্ট্রেলীয় ক্রিকেট ব্যক্তিত্ব স্যার ডোনাল্ড ব্র্যাডম্যানের সাথে তুলনান্তে তিনি এশিয়ার ব্র্যাডম্যানরূপে বৈশ্বিকভাবে পরিচিতি পেয়েছেন।
খেলার মাঠে তিনি চশমা পরিধান করতেন, যা খুব কমসংখ্যক পেশাদার ক্রিকেটারদের মাঝে দেখা যায়। ১৯৮১ ও ১৯৮৪ সালে দুই মেয়াদে জাতীয় দলের অধিনায়কত্ব করেন। বর্তমানে তিনি আইসিসি’র সভাপতির দায়িত্ব পালন করছেন।
খেলোয়াড়ী জীবন
২৪ অক্টোবর, ১৯৬৯ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। নিজস্ব দ্বিতীয় টেস্টে ইংল্যান্ডের বিপক্ষে ব্যক্তিগত সর্বোচ্চ ২৭৪ রান করেন যা অদ্যাবধি পাকিস্তানীদের পক্ষে ৫ম সেরা রানের রেকর্ড। সমগ্র খেলোয়াড়ী জীবনে তিনি চারটি দ্বি-শতক রান করেন। সর্বশেষটি করেন ১৯৮৩ সালে ভারতের বিপক্ষে। ধারাবাহিকভাবে টেস্টে তিনটি শতকসহ প্রথম-শ্রেণীর ক্রিকেটে একশত সেঞ্চুরি করেছেন আব্বাস। টেস্ট ক্রিকেটসহ প্রথম-শ্রেণীর ক্রিকেটে মাত্র দ্বিতীয় ব্যাটসম্যানরূপে জিওফ্রে বয়কটের সাথে সেঞ্চুরিতে ভাগাভাগি করেন।
১৯৮২/১৯৮৩ মৌসুমে একদিনের আন্তর্জাতিক ক্রিকেটের ইতিহাসে প্রথম খেলোয়াড় হিসেবে ধারাবাহিকভাবে তিনটি শতক করে বিশেষ ক্রীড়া নৈপুণ্য প্রদর্শন করেছিলেন তিনি।
প্রথম-শ্রেণীর ক্রিকেট
250px|thumb|right রান মেশিন নামে খ্যাত জহির আব্বাস এশিয়ার একমাত্র ব্যাটসম্যানরূপে একশত প্রথম-শ্রেণীর ক্রিকেটে শতক করেছেন। গ্লুচেস্টারশায়ার কাউন্টি ক্লারের পক্ষে ১৯৭২ সালে কাউন্টি ক্রিকেটে অংশগ্রহণ করেন। সেখানে তিনি তেরো বৎসর পার করেন। ১৯৭৬ ও ১৯৮১ মৌসুমে তিনি দুই সহস্রাধিক রান করেছিলেন। চারবার তিনি সেঞ্চুরি ও ডাবল-সেঞ্চুরি হাঁকিয়েছেন। আট ইনিংসে অপরাজিত থেকেছেন।
ক্রিকেট প্রশাসন
২৫ জুন, ২০১৫ তারিখে তাঁকে আইসিসি’র ১২শ সভাপতি হিসেবে মনোনীত করা হয়। তিনি এক বছরের জন্য এ দায়িত্ব পালন করবেন। বার্বাডোসে অনুষ্ঠিত আইসিসি’র বার্ষিক সম্মেলনের তৃতীয় দিনে তাঁকে এ পদে মনোনয়ন দেয়া হয়। এরপূর্বে পিসিবি কর্তৃপক্ষ তাঁকে মনোনয়নের জন্য আবেদন করে। বর্তমান চেয়ারম্যান এন শ্রীনিবাসন তার এ মনোনয়নকে স্বাগতঃ জানান ও তাঁকে ক্রিকেট খেলার ‘সমৃদ্ধশালী দূত’ হিসেবে আখ্যায়িত করেন। আইসিসি’র সভাপতি পদে পিসিবি’র চেয়ারম্যান হিসেবে নজম শেঠি তার প্রার্থীতা প্রত্যাহার করলে এ পদের জন্য আব্বাসকে মনোনয়ন দেয়া হয়। পিসিবি’র চেয়ারম্যান পদে থাকাকালীন শেঠি’র অধীনে প্রধান পরামর্শকের দায়িত্ব পালন করেন আব্বাস। গত বছরের সেপ্টেম্বরে পিসিবিকে সাবেক ক্রিকেটার মনোনয়নের জন্য বলা হলেও শেঠি’র নাম চলে আসে। ১ জুলাই থেকে শেঠি’র দায়িত্ব পালনের কথা থাকলেও এপ্রিল, ২০১৫ সালে মোস্তফা কামালের পদত্যাগের কারণে দুই মাসের জন্য অস্থায়ীভাবে এ দায়িত্ব পালন করছিলেন। উল্লেখ্য, আইসিসি’র সভাপতির পদটি আনুষ্ঠানিকতাপূর্ণ ও দূত পর্যায়ের সমতুল্য।
সম্মাননা
ভারতের জীবন্ত কিংবদন্তি ও সাবেক টেস্ট অধিনায়ক সুনীল গাভাস্কার একসময় ধারাভাষ্যে বলেছিলেন যে, ভারতীয় খেলোয়াড়গণ প্রায়শঃই বলে থাকেন যে, 'জহির, জহির আব-বাস করো' যার অর্থ হচ্ছে 'জহির, এখন বন্ধ করো'। হিন্দী ও উর্দু ভাষায় আব্বাস নামকে ’স্বাধীনভাবে রান করার’ জন্য উৎসাহিত করা হয়। অদ্যাবধি তিনি আইসিসি প্লেয়ার র‌্যাঙ্কিং প্রথায় একদিনের আন্তর্জাতিকের সর্বকালের শ্রেষ্ঠ তালিকায় দ্বিতীয় স্থানে অবস্থান করছেন।
১৯৭২ সালে উইজডেন ক্রিকেটার্স অ্যালমেনাক প্রবর্তিত বর্ষসেরা ক্রিকেটাররূপে নির্বাচিত হন জহির আব্বাস। এছাড়াও, ১৯৮৬ সালে ক্রীড়াক্ষেত্রে অসামান্য অবদান রাখায় প্রাইড অফ পারফরম্যান্স প্রাপক হন তিনি।
বেহেরা
বেহেরা (Behea) ভারতের বিহার রাজ্যের ভোজপুর জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বেহেরা শহরের জনসংখ্যা হল ২০,৮০৯ জন। এর মধ্যে পুরুষ ৫৩% এবং নারী ৪৭%।